הובנה

עץ שחור או הָבְנֶה (קרי: הוֹבְנֶה; שם מדעי: Diospyros ebenum. נקרא גם "אבוני" (ebony) אף על פי שמושג זה מציין גם עצים שחורים אחרים), הידוע גם כהובנה הודי או כהובנה סרי לנקי (בהתאם למוצאו), הוא עץ מסוג Diospyros. העץ, המשמש כחומר גלם, הוא כבד ושחור. העץ הוא ירוק־עד וגודלו בינוני. בממוצע, גובהו כ־20–25 מטר, אורך עליו כ־6–15 ס"מ ורוחבם כ־3–5 ס"מ. פירותיו בקוטר 2 ס"מ, ודומים במקצת לאפרסמון. על אף גודלו הרב, צמיחתו איטית מאוד.

הובנה הוא אחד העצים החזקים ביותר שיש בהודו ובעולם בכלל, עצתו דחוסה וכבדה – משקלה הסגולי היבש, הוא 1.1–1.3 גרם לסמ"ק, כלומר, היא שוקעת במים, והשילוב של צפיפות גבוהה מאוד ומרקם עדין הפכו אותו לאחד העצים המבוקשים ביותר לתעשיית העץ היקר.

גלריה

קישורים חיצוניים

 
 הובנה באתר הרשימה האדומה של IUCN
 זיהויי ההובנים, מאת פרופ' מרדכי כסלו, http://132.70.42.12/AB_project/publications/attachments/146.pdf

הערות שוליים

אבניים
עצים ביערות הגשם של תת-היבשת ההודית